Apstiprināts ar Ministru kabineta

2015.gada ........... noteikumiem Nr. .......

**Latvijas būvnormatīvs LBN 003-15
„Būvklimatoloģija”**

1. Būvnormatīvs nosaka klimatoloģiskos rādītājus, kas piemērojami būvniecībā attiecībā uz būvēm un to elementiem.

2. Būvnormatīva 1.pielikumā ietvertos klimatoloģiskos rādītājus piemēro inženierizpētē, būvju projektēšanā un būvdarbu veikšanā.

3. Jebkura ģeogrāfiskā punkta klimatoloģiskos rādītājus būvniecības vajadzībām Latvijas teritorijā nosaka pēc šī būvnormatīva 1.pielikuma tabulās ietvertā tuvākā ģeogrāfiskā punkta klimatoloģiskajiem rādītājiem.

4. Vēja raksturlielumi un sniega slodzes ietvertas Eirokodeksa standartu Nacionālajos pielikumos: LVS EN 1991-1-3:2003/NA:2015 “Eirokodekss. Iedarbes uz konstrukcijām. 1-3.daļa: Vispārīgās iedarbes. Sniega radītās slodzes Nacionālais pielikums” un LVS EN 1991-1-4:2005 /NA:2011 “Eirokodekss. Iedarbes uz konstrukcijām. 1-4. daļa: Vispārīgās iedarbes. Vēja iedarbes. Nacionālais pielikums”.

5. Skaidrojumi par klimatoloģisko rādītāju piemērošanu sniegti šī būvnormatīva 2.pielikumā.

6. Klimatoloģisko informāciju, kas nav ietverta šajā būvnormatīvā, saskaņā ar pasūtītāja tehnisko uzdevumu, pamatojoties uz atbilstošu līgumu, sagatavo valsts sabiedrība ar ierobežotu atbildību “Latvijas Vides ģeoloģijas un meteoroloģijas centrs”.

Ekonomikas ministra vietā –

aizsardzības ministrs R.Vējonis

Iesniedzējs:

# Ekonomikas ministra vietā –

# aizsardzības ministrs R.Vējonis

# Vīza:

# Valsts sekretāra pienākumu izpildītājs,

# valsts sekretāra vietnieks J.Spiridonovs

29.06.2015. 11:22

173

Spade, 67013257

Renars.Spade@em.gov.lv